Ditsem Nuus - Ekonomiese toestande stresgevolge
Ekonomiese toestande stresgevolge
Luidens ŉ onlangse artikel in Biznews wat gegrond is op navorsing gedoen deur Discovery Health, het die behandeling van mense met geestesverwante siektes die afgelope vyf jaar met sowat 80% gestyg en die oorsake hiervan word grootliks toegeskryf aan hoë stresvlakke a.g.v. die huidige ekonomiese toestande. Daar is voorts bevind dat geestesgesondheid vinnig besig is om MIV/ Vigs verby te steek as die grootste oorsaak van siektes wat mediese hulp vereis in Suid-Afrika.
Volgens die VF Plus word die krisis vererger deur die uiters gebrekkige geriewe in die onderskeie provinsies om mense met geestesiektes te behandel. Dit blyk dat depressie en ander verwante toestande die grootste deel van die probleem uitmaak en daar word bereken dat die ekonomiese impak hiervan in terme van produktiwiteit, tans tussen R12- en R16 miljard per jaar beloop.
Navorsing van die London School of Economics oor die verskillende faktore wat ŉ effek op mense se lewensgenietinge het, toon dat dit veel makliker is om ŉ liefdesteleurstelling of die dood van ŉ geliefde te verwerk as werkverlies. Die gemiddelde werkloosheidsyfer van die land staan juis tans op sowat 27% van die totale bevolking, aldus Stats SA, terwyl Stanlib die werkloosheidskoers onder mense jonger as 25 op bykans 64% stel.
Dit klop met syfers van die Wêreldekonomiese Forum wat sê meer as 50% van Suid-Afrikaners tussen die ouderdom van 15 en 24 is werkloos - op twee na die grootste werkloosheidsyfer ter wêreld. Derhalwe kan die hoë stresvlakke in die land vanweë die ekonomiese krisis in werklikheid onberekenbare gevolge inhou.
Gelees 1125 keer
Laaste verandering op Donderdag, 03 Augustus 2017 06:49
Janacift - Sondag, 29 Maart 2020
Zithromax Flu [url=http://cialibuy.com/#]cialis tadalafil[/url] Propecia Itchy Scalp buy cialis pills Seroquel
Coenie Hanekom	- Donderdag, 10 Augustus 2017
Die grootste probleem om werk te kry is as jy blank is.Ek is afgele by my werk was 'n elektriese superintenant het oor die 32 jaar ondervinding is 54 jaar ou en kry nerens werk nie.
Kanker grootste rede vir mediese eise
NGV kan 1,9 miljoen ontkoppel van mediese fondse
Fratsdiëte – teenoor gesonde voeding
“NGV beteken Nasionale Gesondheids verwoesting”
Positiewe wetsontwerp: Mediese innovasie
“Hidrobreking hou kankergevaar in”
SUT wêreld standaard operasie met 3D inplanting